GiliGold/VAD_KnessetCorpus huggingface dataset:
אלי גולדשמידט: ביקשו התייעצות סיעתית.
אלי גולדשמידט: זה נושא שכבר נדון כאן, ואינני צריך להביא שוב את הרפרנט.
א' פרידמן: מדובר על שתי בקשות של הרב אלי בן-דהן.
א' פרידמן: הבקשה הראשונה היא זו: בהתאם לסיכומים שהושגו לאחר ועדת נאמן לפני שנתיים, הוקמו אולפנים משותפים, כשחברים בהנהלת האולפנים המשותפים נציגים מכמה זרמים.
א' פרידמן: התלמידים לומדים במסגרת לימודים שהוחלט עליה של 440 שעות, שתואמת את הסיכומים של כולם.
א' פרידמן: לאחר מכן, לומדים לבחינה לפני בית-הדין.
א' פרידמן: למרות כל ההתנגדויות השליליות והציפיה שההסדר הזה לא יעבוד, בינתיים זה עובד.
א' פרידמן: המחזור הראשון נגמר.
א' פרידמן: התלמידים הראשונים עברו את הגיור וקיבלו את התעודה.
א' פרידמן: זהו פתח גם לשיתוף פעולה בעתיד בדברים נוספים להראות שאפשר לעבוד גם יחד.
א' פרידמן: בקשה שניה של אלי בן-דהן לתוספת נושאים של דיינים בתוך הבקשה הזו.
א' פרידמן: בסך-הכל, מדובר ב-6.7 מליוני שקלים.
יוסף יצחק פריצקי: אני מצביע על נושא של דיינים.
א' פרידמן: אתה מצביע על ועדת נאמן.
יוסף יצחק פריצקי: אתם מחברים קדושה וטומאה ביחד.
אלי גולדשמידט: אני מעמיד להצבעה את פניה מספר 188 לוועדה.
אלי גולדשמידט: ה צ ב ע ה בעד - 7 נגד - 5 נמנעים - אין פניה מס' 188 לוועדה התקבלה.
א' קרשנר: שבעה חברי-כנסת הצביעו בעד, וחמישה חברי-כנסת הצביעו נגד.
א' קרשנר: היו"ר א' גולדשמידט: פניה מספר 188 אושרה בהצבעת שבעה חברי-כנסת מול חמישה חברי-כנסת.
עופר חוגי: אני מבקש רביזיה.
אלי גולדשמידט: אקיים רביזיה בעוד חמש דקות.
אלי גולדשמידט: תקנות הההסדרים במק המדינה (ארנונה כללית בשל נכסים פטורים לשנת 2000)
אלי גולדשמידט: אנו עוברים לרביזיה בנושא הארנונה.
אלי גולדשמידט: חבר-הכנסת פרוש, אתן לך דקה באופן חריג, ואז נקיים הצבעה שכן הדיון כבר נעשה.
מאיר פרוש: נעשה הצבעה בין החברים כמה דקות לתת.
מאיר פרוש: ריבונו של עולם, זהו נושא עקרוני.
אלי גולדשמידט: זו רביזיה, ואתה כבר דיברת בנושא.
יוסף יצחק פריצקי: חבר-הכנסת נחום לנגנטל, זה לא בסדר, וזה לא בסדר.
יוסף יצחק פריצקי: גם מה שהיה קודם לא בסדר.
מאיר פרוש: אני מתחיל מהאמירה של חבר-הכנסת פריצקי:
מאיר פרוש: זה לא בסדר מה שהיה קודם, אבל לא יכול להיות שוועדת הכספים תחליט היום דבר שהוא לא בסדר ושיפלה לרעה קבוצות.
מאיר פרוש: אני מציע להצביע, שכל מוסד דתי יהיה פטור; אם רוצים לחייבו, שיתנו אגרת שירותים מול מה שעולה.
מאיר פרוש: על זה אתה יכול להצביע.
מאיר פרוש: מה באה התקנה החדשה לעשות?
מאיר פרוש: - שמה שהיה עד היום לא בסדר וימשיך להיות לא בסדר, כי מפחדים להתמודד עם בעיות.
מאיר פרוש: לא יכול להיות מצב שחלק מהמוסדות הדתיים יהיו- - -
נחום לנגנטל: אני רוצה הבהרה.
יוסף יצחק פריצקי: אני רוצה להציע הצעת פשרה, וזו לא פוליטיקה.
יוסף יצחק פריצקי: האם אתה מוכן לקבל זאת לשנה, כלומר לתת לזה תוקף עד תום שנת הכספים 2001?
מאיר פרוש: זה יהיה 'סיפתח' לבתי-משפט.
יוסף יצחק פריצקי: זה בינתיים.
מוסי רז: זה לא בסדר.
נחום לנגנטל: אמרתי, שאני רוצה להצביע בעד הרשויות.
אלי גולדשמידט: רבותי, האם אתם מוכנים להיות בשקט?
אלי גולדשמידט: היה פסק-דין, שקבע שבנושא אגרת פינוי אשפה, שזה היה דבר לא מעוגן בחקיקה, הרשויות לא יכולות לגבות זאת.
אלי גולדשמידט: למעשה, היה סידור בעיקר עם מוסדות ציבור שהם שילמו שליש מהארנונה.
שלום שמחון: חבר-הכנסת יאיר פרץ לא יכול להצביע.
שלום שמחון: בתור מה הוא מצביע?
אלי גולדשמידט: חבר-הכנסת שמחון, תן לי לסיים את ההסבר למי שלא מכיר את הנושא.
אלי גולדשמידט: אני מסבירו גם לחבר-הכנסת נחום לנגנטל, אבל גם אתם יכולים לשמוע.
שלום שמחון: בסדר.
שלום שמחון: אני יודע, שהוא לא יצביע.
אלי גולדשמידט: דרך אגב, הליכוד תומך בעניין הזה.
אלי גולדשמידט: למה אינכם נותנים לי לדבר?
אלי גולדשמידט: אדם, שלא השתתף פה בישיבות בעניין הזה ולא היה בישיבה הקונקרטית, ביקש לדעת על מה מדובר.
אלי גולדשמידט: כתוצאה מפסק-הדין, ביטלו את אגרת פינוי האשפה ואי אפשר היה לגבותה.
אלי גולדשמידט: בעקבות זאת, גם בחוק ההסדרים הכנסנו את האפשרות כן להטיל את מה שהיה אז אגרת פינוי אשפה, והתקנות האלה באות להגדיר באלו מוסדות אנו יכולים לאפשר זאת.
אלי גולדשמידט: אנה שניידר, תקני אותי אם קצת שגיתי.
א' שניידר: אני כבר רוצה לתקן.
א' שניידר: ישנה פקודת מסי עיריה וממשלה (פטורים), שנותנת פטור מלא למוסדות מסויימים מארנונה, ובין היתר אלה מוסדות חינוך, מוסדות דת ועוד כל מיני מוסדות.
מאיר פרוש: חסר לך קטע.
מאיר פרוש: כדי להתגבר על הבעיה הזו, במשך השנים העיריות- - -
אלי גולדשמידט: אני מבקש, שתתן לה לסיים להסביר.
מאיר פרוש: אני נותן לה קטע שהיא מחסירה פה.
מאיר פרוש: מה זה?
מאיר פרוש: למה אתה קצר-רוח?
אלי גולדשמידט: חבר-הכנסת פרוש, דחיתי את הישיבה, כאשר היית בחו"ל.
אלי גולדשמידט: אני מאפשר לך להביע עמדה בשלב רביזיה, כאשר לא מביעים עמדה.
אלי גולדשמידט: תן לה להסביר.
מאיר פרוש: אבל, היא החסירה קטע.
א' שניידר: אני לא החסרתי.
א' שניידר: אני התכוונתי לומר אותו בשלב יותר מאוחר.
א' שניידר: על-פי החוק כפי שהיה, יש פטור מלא לאותם מוסדות מארנונה.
א' שניידר: בחוק ההסדרים לפני שנה חוקק סעיף, שמתקן את הפקודה ומאפשר להטיל בתקנות אגרה על הגופים שפטורים על-פי הפקודה מארנונה.
א' שניידר: במשך השנים, כדי להתגבר על הקטע הזה של הפטור מארנונה, עשו איזו שהיא קונסטרוקציה שאמרו: "אנו מטילים גם על הגופים האלה סכום מסויים שנחשב לאגרת פינוי אשפה".
א' שניידר: כתוצאה ממתן שירותי פינוי אשפה, מטילים סכום מסויים שבעצם הוא תחליף לארנונה.
א' שניידר: בפסיקה של בית-המשפט נקבע, שלומר שזו אגרת פינוי אשפה זה לא חוקי כי זו בעצם ארנונה ובעצם אי אפשר להטיל את הסכום הזה.
יוסף יצחק פריצקי: סמינר לוינסקי עתר לבית-המשפט.
א' שניידר: אני לא יודעת בדיוק.
א' שניידר: נדמה לי, שזה איזה שהוא מוסד בחיפה.
א' שניידר: בתקנות, שהובאו לוועדת הכספים, התחילו בסכום מאד נמוך יחסית על כל המוסדות, והשאלה היא בכלל: ראשית - האם אפשר להבחין בין מוסדות ששילמו סכומים יותר גבוהים כאגרת פינוי אשפה בזמנו והיום יתחילו לשלם זאת בשם אחר?
א' שניידר: ושנית - האם אפשר להטיל על מוסדות אחרים שיעור יותר נמוך - אותו שיעור שנקבע בתקנות?
א' שניידר: למעשה, זה מה שעומד כאן.
אלי גולדשמידט: ברצוני להוסיף לעניין הזה עוד מלה.
אלי גולדשמידט: אנו, בוועדה, נלחמנו נגד העלאת ארנונות מעבר לשיעור המדד לאזרחים.
אלי גולדשמידט: כתוצאה מהתהליך הזה יש אובדן הכנסות מאד גבוה לרשויות המקומיות בכל רחבי הארץ.
אלי גולדשמידט: אני אומר לכם, ואני אומר את זה גם לידידי חבר-הכנסת מאיר פרוש וגם לידידי חבר-הכנסת יעקב ליצמן ולכל מי שמתכוון להצביע נגד: כתוצאה מזה שמוסדות שונים לא משלמים ארנונה, האזרחים ישלמו ארנונה.
אלי גולדשמידט: כתוצאה מהעניין הזה, יורידו שירותי רווחה והרבה דברים.
מאיר פרוש: אבל, למה חלק - כן, וחלק - לא?
אלי גולדשמידט: גם אני ראיתי אז פגמים מסויימים, ואני מציע כפשרה לקבל את הצעתו של חבר-הכנסת פריצקי.
מאיר פרוש: למה לתת שנה?
אלי גולדשמידט: חבר-הכנסת מאיר פרוש, תושבי ירושלים החרדית צריכים לקבל שירותים מהעיריה, והם יקבלו פחות אם אנו לא נקבל את התקנות האלה.
אלי גולדשמידט: מ' פרוש: לא יקבלו פחות.
מוסי רז: אתה טועה.
מוסי רז: החילונים יקבלו פחות.
אלי גולדשמידט: אני מציע זאת לשנה.
יאיר פרץ: חצי שנה.
אלי גולדשמידט: לא חצי שנה.
נחום לנגנטל: לא ראיתי את הצו שמופיע בפנינו, אבל לפי הצו הנוכחי יש מוסדות דתיים מסויימים שנכללים בצו ויש מוסדות דתיים שלא נכללים.
מאיר פרוש: היושב-ראש גולדשמידט, מי שלא שילם לא ישלם, ומי ששילם ישלם הלאה.
מאיר פרוש: זו אפליה.
אלי גולדשמידט: למעשה, התקנות החיו את התשלום ששולם.
אלי גולדשמידט: הן מחדשות אותו.
נחום לנגנטל: למה שלא נחכה שבוע אחד ויתקנו את הצו?
נחום לנגנטל: מה העניין?
אלי גולדשמידט: הם לא מוכנים.
אלי גולדשמידט: הם אומרים, שזה נעשה בהדרגה וזה השלב הראשון.
אלי גולדשמידט: חבר-הכנסת נחום לנגנטל, אינני יכול לקיים דיון פעם נוספת מחדש.
נחום לנגנטל: נניח, שאדם אומר: "אני מטיל מס או אגרה על מישהו מסויים", אבל זה מישהו שהוא רק מסויים ולא מטילים על שכנו.
נחום לנגנטל: למה התחלתי בזה ולא בזה?
נחום לנגנטל: - אין לי סיבה.
אלי גולדשמידט: חבר-הכנסת לנגנטל, אענה לך.
יאיר פרץ: עד סוף שנת 2000.
יאיר פרץ: תן להם חצי שנה.
יוסף יצחק פריצקי: יש כבר הסכמה של ש"ס.
יוסף יצחק פריצקי: תן להם חצי שנה.
יוסף יצחק פריצקי: תתפשר על זה.
אלי גולדשמידט: הם יכולים לגבות לגבי כל שנת 2000.
יוסף יצחק פריצקי: כן, ממילא הם יכולים לגבי כל שנת 2000.
א' שניידר: כן, כי זה כתוב בסעיף.
יוסף יצחק פריצקי: חבר-הכנסת עופר חוגי, זה לא יעזור שום דבר.
יוסף יצחק פריצקי: תן עד סוף שנת 2000.
יוסף יצחק פריצקי: תן להם לבוא ולתקן את זה.
אלי גולדשמידט: ברצוני לומר משהו לחברי-הכנסת מאיר פרוש, יאיר פרץ ולכולם: כוונתנו בתיקון האפלייתי שישנו, והתייחסנו אליו בישיבה הקודמת, היא לא לגרום לזה שבשנת 2001 יורידו זאת אלא לגרום לזה שבשנת 2001 יתווספו עוד מוסדות.
יוסף יצחק פריצקי: או משהו אחר.
מאיר פרוש: הם יעשו את זה.
מאיר פרוש: הפעם לא היה שום נסיון לעשות את זה.
מאיר פרוש: אפשר לומר: כל מוסד דתי וכל מוסד חינוכי פטור.
אלי גולדשמידט: אנו הולכים להצביע על הרביזיה, ואסביר את זה על-פי ההסכמה.
אלי גולדשמידט: א' שניידר: זה חל רק על שנת 2000.
אלי גולדשמידט: לפי הנוסח, זה חל רק על שנת 2000.
מאיר פרוש: אני מציע נוסחא אחרת להצבעה.
אלי גולדשמידט: חבר-הכנסת יאיר פרץ, זה חל רק על שנת 2000.
אלי גולדשמידט: ממילא צריך לבקש הארכה.
א' שניידר: תקנות הארנונה הן תמיד לשנה.
אלי גולדשמידט: אמרתי כבר בישיבה הקודמת ודרשתי ממשרד הפנים וממשרד האוצר לקראת שנת 2001 לחסל את האפליה בין מוסדות שלא ישלמו למוסדות שמשלמים.
אלי גולדשמידט: אנו נעשה את זה בתקנות הבאות.
אלי גולדשמידט: אני מבקש כרגע לאשר את התקנות עד שנת 2000.
א' שניידר: למשך שנת 2000.
אלי גולדשמידט: חבר-הכנסת שמחון, האם אני יכול להצביע על הרביזיה?
שלום שמחון: אם זה בהסכמה.
אלי גולדשמידט: חבר-הכנסת יאיר פרץ, האם אתה מסכים?
יאיר פרץ: כן.
מאיר פרוש: אני נגד.
אלי גולדשמידט: אל תעשו לי את זה.
אלי גולדשמידט: אני מעמיד להצבעה את הרביזיה.
אלי גולדשמידט: ה צ ב ע ה בעד - 8 נגד - 5 הרביזיה, בנושא תקנות ההסדרים במשק המדינה (ארנונה כללית בשל נכסים פטורים לשנת 2000), התקבלה.
א' קרשנר: שמונה חברי-כנסת הצביעו בעד הרביזיה, וחמישה חברי-כנסת הצביעו נגדה.
אלי גולדשמידט: שמונה חברי-כנסת הצביעו בעד הרביזיה.
אלי גולדשמידט: הרביזיה אושרה.
אלי גולדשמידט: עתה, אנו נצביע על התקנות עצמן, כאשר אני מודיע שאנו נקיים דיון מתוך מגמה שאי-השויון שנמצא שם יבוטל לקראת שנת 2001.
מאיר פרוש: אתם עושים זאת בשויון נפש.
מאיר פרוש: מפלים בין דם לדם במדינת ישראל.
מאיר פרוש: בשויון נפש מפלים בין דם לדם.
אלי גולדשמידט: חבר-הכנסת מאיר פרוש, תעשה לי טובה.
אלי גולדשמידט: אל תמשוך לי בלשון איזו אפליה בין דם לדם יש במדינת ישראל.
מאיר פרוש: אתה יכול למשוך, ואני אענה לך.
אלי גולדשמידט: אולי זה דמים.
מאיר פרוש: כשאתה רוצה - אתה אומר, וכשנוח לך - אתה מתקיף.
מאיר פרוש: מה הבעיה?
מאיר פרוש: תגיד, ואני אגיד.
אלי גולדשמידט: האם אתה שמעת אותי אומר את זה?
מאיר פרוש: מפלים פה, בחדר הזה, בין דם לדם.
אלי גולדשמידט: האם אתה מדבר על אפליה בין דם לדם?
אלי גולדשמידט: מ' פרוש: אני אומר את זה: בין דם לדם.
אלי גולדשמידט: הילד שלי משלם ארנונה, והילד שלך - לא.
אלי גולדשמידט: בין ילד שהולך לצבא לבין ילד שלא הולך לצבא?
אלי גולדשמידט: על מה אתה מדבר?
מאיר פרוש: אתם מפלים בין דם לדם.
מאיר פרוש: זה מה שאתם יודעים לעשות חמשים שנה והלאה.
מאיר פרוש: זה מה שאתם עושים עם הידיים היפות שלכם.
אלי גולדשמידט: בין דם של מי לדם של מי?
מוסי רז: לא הולכים לבתי-כנסת או למנזרים.
מאיר פרוש: מפלים בין דם לדם.
אלי גולדשמידט: בין דם של נוצרי לדם של יהודי?
מאיר פרוש: תתבייש לך במה שאתה עושה.
אלי גולדשמידט: אני מעמיד להצבעה את התקנות כפי שהוצגו כאן.
אלי גולדשמידט: בעד - 7 נגד - 4 תקנות ההסדרים במשק המדינה (ארנונה כללית בשל נכסים פטורים לשנת 2000), כפי שהוצגו, התקבלו.
מאיר פרוש: בשויון נפש בין דם לדם.
יוסף יצחק פריצקי: זה בין דמים לדמים.
יוסף יצחק פריצקי: א' קרשנר: שבעה חברי-כנסת הצביעו בעד התקנות, וארבעה חברי-כנסת הצביעו נגד התקנות.
אלי גולדשמידט: ארבעה חברי-כנסת הצביעו נגד.
אלי גולדשמידט: התקנות אושרו.
מאיר פרוש: מינזרים, כנסיות- - -
אלי גולדשמידט: כשהמינזרים יקבלו את הכספים היחודיים שמקבלים בתי-הכנסת, תדבר.
מאיר פרוש: תתבייש לך אתה.
מאיר פרוש: לקיבוצים ולמושבים לא נותנים לך.
מאיר פרוש: אתה מסכן גדול.
אלי גולדשמידט: מה אתה רוצה ממני?
אלי גולדשמידט: למה 'התלבשת' עלי עכשיו?
מאיר פרוש: האם הקיבוצים והמושבים מקבלים?
מאיר פרוש: ! הקיבוצים והמושבים לא מקבלים - מסכן גדול.
מאיר פרוש: אתה יוצא מפה כאילו רוששו אותך.
אלי גולדשמידט: אדון פרוש, אינני רוצה להגיד "מסע צלב" כי זה לא מתאים לך, אבל את המסע הגדול שאתה עושה עכשיו אתה עושה על בעיה כזו.
אלי גולדשמידט: תעשה זאת על בעיות רציניות.
מאיר פרוש: זו הבעיה הקשה, שאתה לא יודע איך להתמודד איתה.
אלי גולדשמידט: האם זאת הבעיה?
אלי גולדשמידט: למה שמכון ויצמן לא ישלם ארנונה?
אלי גולדשמידט: גם בתי-כנסת?
מאיר פרוש: דע לך, שעד היום בבתי-כנסת בירושלים לא שילמו, ועכשיו ישלמו, כי הלכו לבית-המשפט ובית-המשפט אמר שאסור לשלם.
מאיר פרוש: היום, אנו קובעים שצריכים לשלם.
יוסף יצחק פריצקי: אבל, חבר-הכנסת מאיר פרוש, ריבונו של עולם, אפילו הם לא הלכו.
יוסף יצחק פריצקי: הלך סמינר לויצקי.
מאיר פרוש: בתי-כנסת צריכים לשלם, וכנסיות - לא.
מאיר פרוש: הילד שלי ישלם, והילד שלך - לא.
אלי גולדשמידט: האם אני שייך לכנסיה?
מאיר פרוש: בית-הספר של הילד שלך.
אלי גולדשמידט: בתי לומדת בגבעת גונן.
אלי גולדשמידט: האם גבעת גונן תשלם?
עופר חוגי: גבעת גונן לא תשלם, ואני אשלם.
אלי גולדשמידט: אני מודה לך על ההתפרצות הזו.
מאיר פרוש: מותר גם להגיד את האמת, ואמרתי.
אלי גולדשמידט: מותר להגיד גם את האמת, שיכולתי להעביר זאת בשבוע שעבר, ונתתי לך ונסעת לחו"ל, ואז אתה מאשים אותי שאני מפלה בין דם לדם.
מאיר פרוש: מה קרה?
אלי גולדשמידט: "מפלה בין דם לדם" - האם אין לכם ביטויים יותר עדינים לכל דבר?
אלי גולדשמידט: החלטתי שאינני רוצה להתרגז.
אלי גולדשמידט: שינויים בתקציב לשנת 2000
אלי גולדשמידט: אנו מצביעים על הרביזיה של חבר-הכנסת עופר חוגי בנושא ההעברה לבתי-דין לגיור.
אלי גולדשמידט: ה צ ב ע ה בעד - 4 נגד - 7 הרביזיה לא התקבלה.
א' קרשנר: ארבעה חברי-כנסת הצביעו בעד הרביזיה, ושבעה חברי-כנסת הצביעו נגדה.
אלי גולדשמידט: הרביזיה נפלה.
אלי גולדשמידט: צווי תעריף המכס והפטורים ומס קניה על טובין (תיקונים 16 ו-20), התש"ס-2000
אלי גולדשמידט: לפנינו רביזיה על צווי תעריף המכס והפטורים ומס קניה על טובין--
א' קרשנר: --(תיקונים 16 ו-20).
אלי גולדשמידט: --שביקש חבר-הכנסת ליצמן.
אלי גולדשמידט: חבר-הכנסת ליצמן, האם אתה נשאר עם הרביזיה הזו?
אלי גולדשמידט: אני מעמיד להצבעה את הרביזיות על צווי מכס - תיקונים מספר 16 ו-20.
אלי גולדשמידט: ה צ ב ע ה הרביזיה על צווי תעריף המכס והפטורים ומס קניה על טובים (תיקונים 16 עד 20) לא התקבלה.
אלי גולדשמידט: אנו יוצאים להפסקה בת חמש דקות.
אלי גולדשמידט: (הישיבה הופסקה בשעה 11:23.
אלי גולדשמידט: ) (הישיבה חודשה בשעה 11:35.)
אלי גולדשמידט: אני מחדש את הדיון.
אלי גולדשמידט: אני מודיע, שאנו לא נקיים דיון על נושא הכסף לרשות הפלשתינאית, נוכח עמדת המשרד לביטחון פנים שלא מוצא לנכון להופיע כאן למרות פנייתנו.
אלי גולדשמידט: מר קרשנר, אני מבקש לתת להם הזדמנות נוספת להופיע ביום חמישי בתל-אביב.
אלי גולדשמידט: אם לא, זה יידחה לשבוע האחרון של ספטמבר, וחבל.
א' קרשנר: וזאת, בסוף הישיבה.
אלי גולדשמידט: אינני יודע אם יהיה לי אז רוב, אבל לפחות הם יופיעו ונמצה את הדיון.
אלי גולדשמידט: אנו חוזרים לתקנות מס ערך מוסף (תיקון מס' 4), התש"ס-2000.
אלי גולדשמידט: חשוב שחבר-הכנסת פריצקי יהיה כאן, ואם אפשר - אני מבקש להודיע לו.
א' שניידר: מבחינה פורמלית, רציתי להסביר שהיום בבוקר הודיעה לי טלי דולן ממינהל הכנסות המדינה שיש לה נוסח שעבר את אישור משרד המשפטים והיא רוצה שהנוסח הזה יהיה מונח על שולחן הוועדה ויידון.
א' שניידר: קיבלתי את הנוסח בפאקס.
א' שניידר: עכשיו, הודיע לי מנהל המכס שיש לו הסכמות עם לשכת רואי-החשבון, ויש לו תיקונים מסויימים לנוסח.
א' שניידר: התברר לי, שהתיקונים שלשכת רואי-החשבון עשתה היו על הנוסח הקודם.
א' שניידר: בהפסקה בת חמש הדקות שילבתי את שני הנוסחים.
א' שניידר: למען הסדר הטוב, צריך לקרוא את כל התקנות כדי לאשר את כל התיקונים.
א' שניידר: רואה-החשבון ישראל שטראוס אומר, שהנוסח לא כולל את כל התיקונים.
א' שניידר: אני מציעה, שבמהלך הקראת הנוסח אם יש עוד משהו שצריך לתקן אנו נתקן.
א' קרשנר: חולק לכולם הנוסח האחרון.
אלי גולדשמידט: אנה שניידר תקרא את התקנות, כי יש בהן תיקונים.
אלי גולדשמידט: באופן פורמלי, הכל צריך להיות מדוייק.
א' שניידר: קוראת את תקנות מס ערך מוסף (תיקון מס' 4), התש"ס-2000: "בתוקף סמכותי לפני סעיפים 49 ו-145 לחוק מס ערך מוסף...
א' שניידר: אני מתקין תקנות אלה": 1.
א' שניידר: הוספת תקנה 24א: "אחרי תקנה 24 לתקנות מס ערך מוסף, התשל"ו-1976, יבוא: הודעה על הכרה בחוב כחוב אבוד: (א) בתקנה זו 'הודעת זיכוי' - כמשמעותה בסעיף 23א להוראות מס הכנסה (ניהול פנקסי חשבונות).
א' שניידר: .. (להלן - ההוראות).
א' שניידר: 'חוב אבוד' - סכום מס ששילם עוסק בעד עסקה, ושהוכח להנחת דעתו של המנהל, שהפך להיות אבוד.
א' שניידר: (ב) עוסק המוציא הודעת זיכוי, בשל חוב אבוד, יגיש למנהל, בנוסף לה, הודעה בכתב שיצורפו לה מסמכם התומכים בעובדות המפורטות בהודעה, לרבות העתק הדוח התקופתי שבו נכללת החשבונית נושא העסקה וחשבונית המס;.
א' שניידר: ..".
מ' איילון: פה יש תיקון: במקום "לרבות העתק הדוח התקופתי", שהסכמתי שזה מיותר כי יש לנו אותו, יהיה רק "לרבות ציון הדוחות התקופתיים בהם נכללו העסקאות".
י' שטראוס: לא.
י' שטראוס: יש לומר: "נכללו החשבוניות".
א' שניידר: כלומר, ייאמר: "ציון הדוחות התקופתיים בהם נכללו החשבוניות נושא העסקה--
י' שטראוס: --הרלוונטיות להודעה".
א' שניידר: ייאמר: "נכללו החשבוניות המתייחסות להודעה".
יוסף יצחק פריצקי: האם אתה רוצה גם את חשבונית המס?
יוסף יצחק פריצקי: אינך צריך את החשבונית.
מ' איילון: את החשבונית - כן.
מ' איילון: כך אמרנו.
י' שטראוס: מה קורה אם זה 300 או 400 חשבוניות?
מ' איילון: אבל, איך אתה רוצה שאני אבדוק?
מ' איילון: אתה אומר שדיווחת על חשבוניות אלה בדו"ח תקופתי", ואני רוצה לראות.
אלי גולדשמידט: כתוב פה: "מסמכים התומכים בעובדות.
אלי גולדשמידט: בהודעה, לרבות כך וכך", כך שברור שזה צריך להיות אותן חשבוניות.
אלי גולדשמידט: לשם מה צריך להגיד זאת?
אלי גולדשמידט: יש מסמכים שתומכים בסיפור.
י' שטראוס: אדוני היושב-ראש ואדוני המנהל, אולי יורשה לי לומר מלה טובה.
י' שטראוס: התקבל פסק-דין בבית-המשפט העליון, שהיווה מהפכה חשיבתית להרבה מאד אנשים, ואני מודה ומתוודה שגם לגבי, למרות שחשבתי שהמהות נכונה ורק חשבתי שהחוק לא מאפשר זאת.
י' שטראוס: בא בית-המשפט העליון ואיפשר דברים אחרים.
י' שטראוס: אנשי מע"מ, שבהתחלה התקשו לבלוע את הגלולה, מהר מאד הפנימו את החלטות בית-המשפט ויצאו בהצעת תקנות שהגיעו אליכם כבר במרץ, ועל-פי פנייתנו ובקשתנו שינו שם מספר רב של דברים.
י' שטראוס: אני חושב, שזה סמל ודוגמא לצורה הציבורית היפה והטובה בה אנשי מע"מ טיפלו בזה.
י' שטראוס: אחד הדברים בחובות אבודים הוא מצב בו מישהו נמצא בקשיים כספיים חמש שנים ומשלם את הטובין.
י' שטראוס: יכול להיות שזה זנב או שריד כתוצאה מהתחשבנות של 3 או 4 שנים.
י' שטראוס: לכן, לצרף את החשבוניות האלה כשהאיש שילם בטיפטופים- - -
אלי גולדשמידט: אבל - ואינני מדבר כרואה-חשבון אלא כמשפטן - כתוב: "הודעה בכתב שיצורפו לה מסמכים התומכים בעובדות המפורטות בהודעה, לרבות וגו'".
אלי גולדשמידט: ברור שמה שיצורף זה מה שרלוונטי לעובדות.
י' שטראוס: הרי כתוב: "יצויינו הדוחות התקופתיים בהם נכללו החשבוניות המתייחסות להודעה".
י' שטראוס: זה יכול להיות כל החשבוניות או 282 חשבוניות שהוצאו.
מ' איילון: האם זה בסדר לומר "פירוט החשבוניות"?
י' שטראוס: זה נראה לי מוגזם.
אלי גולדשמידט: ישראל שטראוס, עליך להוכיח שהיה חוב אבוד.
י' שטראוס: זה מקובל עלי, אבל יש לשים לב לעניין.
אלי גולדשמידט: לדעתי, זה בסדר כפי שזה נוסח.
אלי גולדשמידט: אל תתחילו בקטנות.
י' שטראוס: זה יכול להיות 282 חשבוניות.
מ' איילון: אז, תהיינה 282 חשבוניות.
אלי גולדשמידט: האם יכתבו 282 מספרי חשבוניות?
אלי גולדשמידט: זו הודעה.
אלי גולדשמידט: י' שטראוס: אדוני היושב-ראש, אני מדבר ברוח טובה מתוך כוונה חיובית וכדי להפוך זאת ל-WORKABLE.
ש' שיפר: מה זה "להנחת דעתו של המנהל"?
יוסף יצחק פריצקי: זו בעיית הבעיות.
אלי גולדשמידט: זה נושא עקרוני, וזה לא עכשיו.
א' שניידר: נאמר בתקנות, ש"בהודעה יפורטו כל אלה: (1) פרטי העסקה שבשלה נוצר החוב; (2) פעולות והליכים שנקט העוסק לגביית החוב;".
מ' איילון: יש להוסיף: "לרבות פירוט כל אחד מהם".
אלי גולדשמידט: הוא יפורט.
אלי גולדשמידט: אינך יכול להגיד "יפורט, לרבות פירוט".
א' שניידר: אתה מפרט בהודעה.
א' שניידר: [קוראת תקנה 24א(ב): "(3) עובדות אחרות הנוגעות להודעה, שבגינן הפך החוב לחוב אבוד".
א' שניידר: ] [קוראת תקנה 24א(ג): "הוצאת הודעת הזיהוי והגשת הודעה כאמור בתקנת משנה (ב) ייעשו לאחר שחלפו ששה חודשים מהמועד שבו הוצאה חשבונית המס שבשלה נוצר החוב וכל עוד לא חלפו שלוש שנים מן המועד האמור (להלן - התקופה)".
א' שניידר: ] [קוראת תקנה 24א(ד): "במניין התקופה לא יבוא: (1) פרק הזמן שבין יום הגשת תביעת חוב במסגרת הליכי פירוק או פשיטת רגל בין יום מתן אישור המפרק או הנאמן לחלוקת דיבידנד סופי למבקש;]
אלי גולדשמידט: צריך להיות כתוב "לבין" במקום "בין".
א' שניידר: בסדר.
א' שניידר: [קוראת תקנה 24א(ד): "(2) פרק הזמן שבין יום הגשת תביעה לבית המשפט לגביית החוב ולבין יום היות פסק הדין לפסק דין חלוט".
א' שניידר: ]
אלי גולדשמידט: פה זה דוקא בסדר שיהיה כתוב "ובין" ולא "ולבין".
א' שניידר: בתקנה 24א(ה) נאמר: "עוסק ישמור ברשותו את העתק ההודעה כשהיא חתומה בחותמת "התקבל" ממשרד מס ערך מוסף כמשמעותו בתקנה 16 לתקנות מס ערך מוסף (רישום)", שזה בעצם המשרד האיזורי.
א' שניידר: [קוראת תקנה 24א(ו): "לא אושרה מסירת הודעה כאמור, לא יהא העוסק רשאי לפעול כאמור בהוראה 23א(א)(3) להוראות".
יוסף יצחק פריצקי: כלומר, לקיזוז, וזה מה שאתה מתכוון.
יוסף יצחק פריצקי: מה היא הוראה 23א(א)(3)?
יוסף יצחק פריצקי: - זה הקיזוז.
אלי גולדשמידט: זה להודעת זיכוי.
א' שניידר: בתקנה 2, לגבי תחילה ותחולה, נאמר: "(א) תחולתן של תקנות אלה לגבי הודעת זיכוי בשל חובות אבודים שהוצאה ביום פרסומן ואילך.
א' שניידר: (ב) על אף האמור בסעיף קטן (א), לגבי חובות אבודים שהחשבוניות בגינם--
מ' איילון: צריך להיות כתוב: "שהחשבונית".
א' שניידר: "שהחשבונית בגינם יצאה לפני יום... (1 בינואר 2000), לא תחול המגבלה הקבועה בתקנה 24א(ג) כנוסחה בתקנה 1 לתקנות אלה".
מ' איילון: זה מקל על תקופת המעבר.
א' שניידר: יש לי כאן הערה עקרונית שקצת הייתי רוצה שיסבירו לי.
א' שניידר: מדוע כאשר יש פסק-דין של בית-משפט מצד אחד, ומצד שני כל מס ערך מוסף מתנהל כשומה עצמית של העוסק והוא בעצם לא מבקש שום בקשות מהמנהל כשהוא מגיש דו"ח, מתקן דו"ח או מוציא הודעת זיכוי וכו', פתאום כאן הוא צריך לקבל אור ירוק ממנהל המע"מ כדי שיכירו לו בחוב אבוד, כאשר ממילא אם המנהל לא מקבל את ההודעה או מסרב להכיר זה הופך ל-ISSUE שאפשר להגיש עליו השגה או ערעור בבית-המשפט?
א' שניידר: לכן, חשבתי שאולי היה צריך כאן ללכת בדרך המלך הרגילה, שהמנהל, כאשר הוא רוצה לבדוק במהלך הביקורות שהוא עושה לגבי עוסקים מסויימים, יבדוק את הנקודה הזו, ואם הוא חושב שיצאה הודעת זיכוי לא חוקית - שיוציא שומה.
א' שניידר: ש' שיפר: בהמשך למה שאת אמרת וכהשלמה לדבריה בנקודה זו, מה הוא הזמן שהמנהל יתן את החלטתו?
א' שניידר: בנוסף, כמו שאת אמרת, יהיה הליך של השגה.
מ' איילון: הוא לא נותן החלטה.
מ' איילון: זו רק הודעה.
מ' איילון: יש פה בלבול, ואני רוצה להסביר זאת.
מ' איילון: נכון שבפעם הקודמת שבאנו, ראינו בזה בקשה, ואמרנו: אדם חושב שיש לו חוב אבוד, הוא יכול לקזז זאת על דעת עצמו.
מ' איילון: אמרנו: "יפה.
מ' איילון: זה מקובל עלינו".
מ' איילון: כיון שבעצם יש לי עכשיו עוד פציינט שאינני מכירו ועדיין לא יודע מי הוא, אם אתה מנכה חד-צדדית ומוציא תעודת זיכוי, אני מבקש הודעה אלי שעשית זאת.
מ' איילון: זה לא נעשה, כדי שאני אבדוק אותו על החוב האבוד אלא כדי שאני אבדוק את הצד השני ואת מס התשומות שהוא ניכה.
מ' איילון: אלה הדברים החשובים.
ש' שיפר: בסדר.
ש' שיפר: כלומר, ברגע שאני מודיעה לך, אני מוציאה את הודעת הזיכוי- - -
מ' איילון: ודאי.
ש' שיפר: יום אחד אתה בא ומחליט שאינך מכיר בזה כחוב אבוד.
ש' שיפר: האם יש מנגנון של השגה?
מ' איילון: איזו שאלה?
ש' שיפר: איפה זה?
ש' שיפר: לא ראיתי זאת.
מ' איילון: אני חייב להוציא שומה.
מ' איילון: (פניות מס' 232, 248 ו-249 לוועדה)
אלי גולדשמידט: ברשותכם, ברצוני לעשות הפסקה מתודית בת כחמש דקות כי יש כמה העברות תקציביות שקיבלתי אישור שאני יכול להעבירן בלי התנגדות.
דובר: האם אלה העברות או הודעות?
א' קרשנר: גם.
אלי גולדשמידט: קיבלתי זאת מאלה שעלו לישיבת סיעה - אנשי ש"ס.
אלי גולדשמידט: מונחת לפנינו פניה מספר 232 לוועדה.
א' קרשנר: פניה זו היא בעניין שמיטה, וזו רביזיה.
אלי גולדשמידט: הנח לזה.
אלי גולדשמידט: זהו שנוי במחלוקת.
שלום שמחון: מדובר בענף הכותנה.
שלום שמחון: האם אני יכול להציגן לפרוטוקול?
דובר: אנו מדברים על פניות מספר 250, 249 ו-248 לוועדה.
אלי גולדשמידט: נתחיל בפניות מספר 248 ו-249 לוועדה.
ח' פרננדס: שתי הפניות הן ביחד.
ח' פרננדס: יש איזה שהוא הסכם בין משרד החקלאות לבין משרד האוצר לתמיכה בענף הכותנה.
ח' פרננדס: כמו שכולכם יודעים, היה משבר בענף הכותנה והמחירים היו נמוכים מאד.
ח' פרננדס: מבחינת התוספת התקציבית, בסך-הכל, סוכם על סיוע של 20 מליון שקל: 12 מליון שקל מהרזרבה הכללית, ו-8 מליוני שקל ממשרד החקלאות במשך שנתיים.
ח' פרננדס: יש פה פניה תקציבית שמסתכמת ב-5.625 מליוני ש"ח לנושא הכותנה, כשזה מפוזר, כמו שאתם יכולים לראות, לנושאים אחרים כמו תמיכה בפומלית או ברוצולוזיס, כי בזמנו המשרד לקח ממקורותיו, ועכשיו אנו מחזירים לנו על חשבון הרזרבה הכללית.
אלי גולדשמידט: האם זה בשתי הפניות?
ח' פרננדס: זה בשתי הפניות.
אלי גולדשמידט: אני מעמיד להצבעה את פניות מספר 248 ו-249 לוועדה.
אלי גולדשמידט: ה צ ב ע ה פניות מס' 248 ו-249 לוועדה התקבלו.
אלי גולדשמידט: הפניות אושרו פה אחד.
אלי גולדשמידט: שינויים בתקציב לשנת 2000 (פניות מס' 250 ו-280 לוועדה)
אלי גולדשמידט: עתה, נעבור לפניה מספר 250 לוועדה.
ח' פרננדס: פניה מספר 250 לוועדה מדברת על תמיכה בענפי הייצוא החקלאיים.
ח' פרננדס: כמו שכולכם יודעים, יש השנה ייסוף מתמשך וענפי הייצוא נפגעו מאד.
ח' פרננדס: מדובר על ענף הפרחים, ענף ההדרים וענף הפירות.
ח' פרננדס: בסך-הכל, מדובר על איזו שהיא תכנית שגיבשנו עם משרד החקלאות למשך חמש שנים - תמיכה בענפי הייצוא - בסך 42 מליון ש"ח.
ח' פרננדס: כבר השנה הזו מדובר על 14 מליון ש"ח, ושאר הסכום נפרש למשך ארבע שנים נוספות עד סוף שנת 2004.
יוסף יצחק פריצקי: למי הכסף הולך?
ח' פרננדס: יש חלוקה.
יוסף יצחק פריצקי: למייצאים, ולא לארגונים.
שלום שמחון: החקלאי לוקח הלוואה מהבנק.
אלי גולדשמידט: אני מעמיד להצבעה את פניה מספר 250 לוועדה?
אלי גולדשמידט: פניה מס' 250 לוועדה התקבלה.
אלי גולדשמידט: פניה מספר 250 לוועדה אושרה.
א' קרשנר: יש עוד פניה אחת בעניין השמיטה.
א' קרשנר: זה חדש, ואולי זה יפתור את הבעיה.
א' קרשנר: היו"ר א' גולדשמידט: לא נעסוק עתה בנושא שמיטה.
א' קרשנר: נתנו בי אמון, שאני מעביר דברים שאינם שנויים במחלוקת.
א' קרשנר: אינני יכול להעביר ענייני שמיטה.
ח' פרננדס: זה לא קשור לשמיטה.
ח' פרננדס: זה קשור גם לייצוא.
יוסף יצחק פריצקי: אני מוחה בתוקף, ואחר כך אדבר איתך בשקט, על הדיון על נושא שנת שמיטה.
יוסף יצחק פריצקי: לא קיבלתי הודעה לישיבה, וחבר-הכנסת שמחון יודע.
אלי גולדשמידט: לא קיימתי דיון על שנת שמיטה.
יוסף יצחק פריצקי: היה דיון של חבר-הכנסת שמחון, ולא קיבלתי הודעה.
יוסף יצחק פריצקי: גם אם הסירו את הרביזיה, אני מבקש לקיים דיון.
אלי גולדשמידט: אקיים את הדיון.
אלי גולדשמידט: עשיתי עכשיו גם דיון על הארנונה.